OSNOVNA ŠKOLA SILVIJA STRAHIMIRA KRANJČEVIĆA

S.S.Kranjčevića Senj

Senj

MB: 03047105,

OIB: 63722828625, šifra ustanove: 09-074-001.

Razina: Proračunski korisnik jedinice lokalne i područne ( regionalne) samouprave koji obavlja poslove u sklopu decentraliziranih funkcija

Kl: 400-01/17-01/02

Urbroj : 2125/22-01-17-2

**Obrazloženje Financijskog plana za 2018. godinu**

**i projekcija za 2019. i 2020.godinu**

**1.Sažetak djelokruga rada proračunskog korisnika**

Osnovna škola Silvija Strahimira Kranjčevića Senj jedina je osnovnoškolska ustanova na području grada Senja. Djeluje na četiri lokacije :

 - Senj- matična škola s glazbenim odjelom

 - Sveti Juraj – osmorazredna škola koja radi u pet razrednih odjela,

 - Krasno – osmorazredna škole koja radi u četiri razredna odjela,

 - Vratnik – četverorazredna škola – jedan kombinirani odjel.

 Osnovna škola svoju djelatnost ostvaruje temeljem Zakona o odgoju i obrazovanju u osnovnoj i srednjoj školi.

Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i športa, te godišnjim i mjesečnim izvedbenim planovima učitelja koje je izvode. Cjelokupna djelatnost škole provodi se prema Godišnjem planu i programu i Školskom kurikulumu.

U sklopu odgojno obrazovnog programa za učenike se osigurava prehrana za sve učenike koje žele i produženi boravak za učenike najniže kronološke dobi.

Školu u školskoj godini 2017./2018. polazi 392 učenika u 27 odjela, 21 redovitih i 6 kombiniranih odjela.

 Kombinirani razredni odjeli postoje već godinama u nižim razredima u našim područnim školama, ali zbog malog broja učenika već niz godina imamo i kombinirane razredne odjele u višim razredima i u školi Sveti Juraj i u Krasnu. Planiramo da se broj učenika neće mijenjati narednih godina, a to će ovisiti o broju upisanih učenika u 1.razred.

Naš školski prostor uglavnom je funkcionalan u matičnoj školi i područnim školama u Svetom Jurju i Krasnu. Zgrada škole u Vratniku je stara i dotrajala bez obzira što se stalno ulaže u poboljšavanje uvjeta rada. Na žalost, opremljenost svih naših škola nastavnim pomagalima i digitalnom opremom vrlo je loša.

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

- stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu;

- poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje, školske projekte, priredbe i manifestacije u školi i šire.

- poticanje za sudjelovanje na sportskim aktivnostima, uključivanje kroz natjecanja na školskoj razini i šire;

- organiziranje zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine;

- poticanje razvoja pozitivnih vrijednosti i natjecateljskog duha kroz razne nagrade najuspješnijim pojedincima.

**3. Zakonske i druge podloge na kojima se zasniva program rada škole**

- Zakon o odgoju i obrazovanju u osnovnoj i srednjoj školi

- Zakon o ustanovama

- Zakon o proračunu

- Upute za izradu prijedloga proračuna i financijskog plana upravnih tijela, proračunskih i izvanproračunskih korisnika proračuna Ličko senjske županije za razdoblje 2018.-2020.g od 28. rujna 2017.godine ( Klasa : 400-08/17-01/22, Urbroj: 2125/1-06-17-1),

- Godišnji plan i program rada Škole za školsku 2017/18. godinu (Klasa: 602-02/17-02/04, Urbroj: 2125/22-01-17-01 od 30. rujna 2017. godine,

- Školski kurikulum za školsku godinu 2017. /2018.(Klasa : 602-02/17-02/04, Urbroj : 2125/22-09-15-02).

**4. Usklađenost ciljeva,strategije i programa s dokumentima dugoročnog razvoja**

Školske ustanove ne donose strateške, već godišnje operativne planove prema Planu i programu koje je donijelo Ministarstvo znanosti, obrazovanja i sporta.

Također planovi se donose za nastavnu, a ne fiskalnu godinu, to je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za dvije fiskalne godine.

**5. Ishodište i pokazatelj na kojima se zasnivaju izračuni i ocjena potrebnih sredstava za provođenje programa**

 Izvori sredstava za financiranje rada škole su;

* Opći prihodi i primici- Državni proračun za financiranje rada zaposlenih radnika,
* Opći prihodi i primici - Regionalni proračun za materijalne troškove poslovanja te održavanje i obnovu nefinancijske imovine
* Opći primici – Proračun Grada Senja – rashodi za učitelja u produženom boravku
* Opći primici – Proračun Ličko senjske županije – Rashodi za pomagače u nastavi
* Opći primici – Zavod za zapošljavanje – Rashodi za polaznike za Osposobljavanje ta samostalan rada
* Prihodi po posebnim propisima sastoji se od prihoda od sufinanciranja školske, kuhinje,osiguranja učenika i ostale uplate za dodatne aktivnosti škole prema Planu i programu,
* Vlastiti prihod – prihodi od iznajmljivanja prostora
* Prihodi - donacije.
* **Hraniti se zdravo**
* **Zavod za zapošljavanje**
* **Pomoćnici**

Prema Zakonu o proračunu i metodologiji za izradu Financijskog plana proračunskih korisnika proračuna jedinice lokalne i područne samouprave u sklopu decentraliziranih funkcija školstva, za razdoblje 2018-2020. potrebna sredstava za 2018. i projekcije za 2019. i 2020.godinu temelje se na:

1. Zakonu o plaćama u javnim službama, Kolektivnom ugovoru za zaposlenike u osnovnim školama i Temeljnom kolektivnom ugovoru za zaposlenike u javnim službama, prema ugovorenoj osnovici za obračun plaće i obračunskim koeficijentima iz Uredbe o koeficijentima za plaće i Sporazumu o dodacima na plaću u obrazovanju.

Plaće za zaposlene uključuju: plaću za redovan rad, bolovanje do 42 dana, naknade za smjenski rad, stručne zamjene i prekovremene sate. Rashodi za zaposlene financiraju se iz državnog proračuna i isplaćuju s računa Državne riznice.

2. Kriterijima i mjerilima za financiranje rashoda za financiranje decentraliziranih funkcija, Planu rashoda za materijal, dijelove i usluge tekućeg i investicijskog održavanja, Planu rashoda za nabavu proizvedene dugotrajne imovine i dodatna ulaganja na nefinancijskoj imovini, te Financijskog plana škole za 2018.godinu.

3. Odluke o financiranju prema članku 141. Zakona o odgoju i obrazovanju u osnovnoj i srednjoj školi za posebne usluge i aktivnosti škole, planirani su prihodi za posebne namjene sukladni potrebama i programima Školskog kurikuluma – sastoje se od prihoda od sufinanciranja ( školska kuhinja, uplate roditelja za dodatne aktivnosti škole prema Planu i programu,nadoknade troškova od osiguranja učenika, nadoknade troškova od putničkih agencija, nadoknade prihoda od Hrvatskog zavoda za zapošljavanje za stručno osposobljavanje osoba bez zasnivanja radnog odnosa.

4. Vlastiti prihodi se ostvaruju od iznajmljivanja prostora. Ugovor o zakupu prostora zaključuju se sukladno Odluci Županijske skupštine Ličko senjske županije.

U Senju, 11.listopada 2017.

 Ravnateljica:

 Rosanda Bilović, prof.